આ અંગેની પ્રાપ્ત વિગતો મુજબ તાલુકાનાં ગીર બોર્ડર નજીક આવેલા છોડવડી ગામમાં ભરવાડ રૈયાભાઇ કાનાભાઇ ધ્રાંગીયાનો ગામથી થોડે દુર ઘેંટા- બકરા રાખવાનો વંડો આવેલ છે. ગત સાંજનાં રૈયાભાઇએ તમામ ઘેંટા-બકરાને વંડામાં રાખી દઇ, દુધ લઇને ઘરે ઘરે જમવા ગયા હતાં. ત્યારબાદ રાત્રીનાં સમયે ગીર જંગલ તરફથી આવી ચડેલા બે સિંહો ૮ ફૂટ ઉંચા વંડાની દિવાલ ઠેકી અંદર ઘુસી ગયા હતા અને એક પછી એક પશુઓનાં શિકાર કરવાનું શરૂ કરતા ૧૦૦ ઘેંટા અને ૪૦ બકરાનાં સ્થળ પરજ મોત નિપજ્યા હતાં. જ્યારે ૧૫ ઘેંટા અને ૫ બકરા ઘાયલ થયાં હતાં.